Марио Кроненберг
Тази кратка измама: живот

chitanka.info

Пийте, пийте приятели, нека

се разлива пелин до зори.

Всяка мисъл да бъде пътека

и до гроба във нас да гори!

Вдигам тост за успехите наши

извоювани с болка и пот.

Претворили в сълзи и надежди

тази кратка измама: живот.

Вдигам тост за забравени чувства,

оцеляли в машинния век.

За случайния миг, сред компютри

Да намериш отново ЧОВЕК.

Да почустваш оная тревога,

дето тайно в съня ти трепти.

Да изгаряш в сълза и усмивка

уязвим за любов и мечти…

Нека пием за днес и за утре,

за ЧОВЕЦИТЕ в шепа народ,

на които дължим да е вечна

таз прекрасна измама: живот!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.